H. Lundbeck A/S 


Den 30. marts 2017, kl. 10.00, afholdtes ordinær generalforsamling i H. Lundbeck A/S, CVR-nr. 56759913, på 
selskabets adresse, Ottiliavej 9, 2500 Valby. 


Bestyrelsens formand, Lars Rasmussen, indledte generalforsamlingen med at præsentere selskabets ledelse. Til 
dirigent havde bestyrelsen valgt advokat Jørgen Kjergaard Madsen, der konstaterede, at generalforsamlingen 


var lovligt indkaldt og beslutningsdygtig. 


Dagsorden i overensstemmelse med vedtægternes punkt 8.1: 


1. Bestyrelsens beretning om selskabets virksomhed i det forløbne år. 
2. Fremlæggelse af årsrapport til godkendelse. 
3. Beslutning om anvendelse af overskud eller dækning af underskud i henhold til den godkendte årsrapport. 
4. Valg af bestyrelse. 
5, Godkendelse af vederlag til bestyrelsen for det indeværende regnskabsår. 
6. Valg af én eller to statsautoriserede revisorer. 
7. Eventuelle forslag fra aktionærer eller bestyrelse. 
7.1 Forslag fra bestyrelsen om at bemyndige bestyrelsen til lade selskabet erhverve egne aktier. 
7.2 Forslag fra bestyrelsen om at bemyndige generalforsamlingens dirigent til at anmelde de på 
generalforsamlingen vedtagne beslutninger til Erhvervsstyrelsen. 


8. Eventuelt. 


Ad. Punkterne 1 - 2: Bestyrelsens beretning om selskabets virksomhed i det forløbne år og 
fremlæggelse af årsrapport til godkendelse 

Bestyrelsens formand, Lars Rasmussen, aflagde beretning om selskabets virksomhed, og konstaterede, at 2016 
blev starten på en ny rejse for Lundbeck. Omsætningen steg 7 % og nåede tæt på DKK 16 milliarder. Selskabet 


opnåede samtidig en betydelig forbedring af profitabiliteten, hvilket medførte en EBIT på DKK 2,3 milliarder. 


Lundbeck's portefølje af nøgleprodukter, dvs. Rexulti, Onfi, Northera, Brintellix/Trintellix og Abilify Maintena, 


fortsatte den stærke vækst i 2016. Salget for disse produkter steg med tæt på 80 % sammenlignet med 2015. 


Selskabet oplevede desuden fortsat stærk vækst på det vigtige amerikanske marked, hvor salget steg til DKK 
8,4 milliarder, svarende til en vækst på 32 % sammenlignet med 2015. Salget i Europa faldt med 25 % til DKK 
2,9 milliarder, navnlig på grund af tilbagelevering af Azilect rettighederne til Teva. Det er selskabets opfattelse, 


at Europa-regionen fremadrettet vil være relativt stabil eller måske vise moderat vækst. På de internationale 


markeder, som primært består af Canada, Kina, Japan, Australien samt en række asiatiske og sydamerikanske 
lande, opnåede selskabet et salg på ca. DKK 4 milliarder svarende til en vækst på 4%, som hovedsageligt var 


drevet af Abilify Maintena og Brintellix. 


Lars Rasmussen gav herefter lidt yderligere information om Lundbecks nøgleprodukter. Han oplyste, at 
selskabet som nævnt tidligere havde oplevet en betydelig salgsfremgang for dets fem nøgleprodukter, som nu 
alle, på nær Rexulti, der blev lanceret i 2015, har rundet et årligt salg på DKK 1 milliard. Samlet set genererede 
nøgleprodukterne et salg på DKK 6,5 milliarder, svarende til lidt mere end 40 % af Lundbeck's samlede 
omsætning i 2016. Lundbeck har de seneste år oplevet flot vækst for dets nøgleprodukter og bestyrelsen 
forventer, at væksten fortsætter. Det, der blandt andet skal drive væksten de kommende år, er de nylige 
lanceringer af Brintellix på en række europæiske- og internationale markeder samt de kommende lanceringer af 


Rexulti i flere lande uden for USA, herunder Canada, hvor produktet netop er blevet godkendt. 


Lars Rasmussen omtalte herefter Lundbecks pipeline. Selskabet oplevede i 2016 en positiv udvikling i dets 
pipeline i relation til igangsættelsen af det kliniske fase III-program for Lu AF35700 til patienter med 
behandlingsresistent skizofreni. Det er et sygdomsområde med et stort medicinsk behov, og Lundbeck er 
overbevist om, at dette produkt vil kunne gøre en stor forskel for patienterne. FDA godkendte desuden en 


udvidelse af Abilify Maintenas anvendelse til også at omfatte vedligeholdelsesbehandling af bipolar type I. 


I september sidste år offentliggjorde Lundbeck, at det første kliniske fase III studie med Idalopirdin til 
behandling af Alzheimers sygdom, ikke viste de ønskede resultater. I februar 2017 afsluttedes de to øvrige 
studier i det kliniske fase III-program, som evaluerede sikkerhed og effekt af Idalopirdin. Produktet viste sig at 
være sikkert og veltolereret svarende til resultaterne fra det første studie. Effektprofilen i alle tre kliniske 
studier viste imidlertid ikke nogen behandlingseffekt, sådan som det blev observeret i det positive kliniske fase 
II-studie, og berettiger således ikke til indsendelse af en registreringsansøgning. Lundbeck er ked af det 
negative resultat, både på vegne af de mange Alzheimers patienter, der har brug for ny innovativ medicin, og 
på vegne af selskabet. Lundbeck vil imidlertid fortsat være fokuseret på at udvikle de bedste og mest 
innovative lægemidler inden for selskabets fire strategiske sygdomsområder, der som bekendt er Alzheimers 


sygdom, depression, Parkinsons sygdom og Skizofreni. 


Lundbeck opnåede samlet set i 2016 et yderst tilfredsstillende økonomisk resultat, som var i overensstemmelse 


med bestyrelsens opdaterede forventninger 


Selskabet opnåede, som nævnt indledningsvis, en omsætning på DKK 15,6 milliarder, hvilket svarer til en 
vækst på 7 %. Resultatet af primær drift (EBIT) var på DKK 2,3 milliarder, svarende til en EBIT margin på 14,7 
%. Resultatet var bedre end bestyrelsens forventning i begyndelsen af året, hvilket hovedsageligt skyldes en 
mindre generisk erosion af Xenazine, stærk vækst på det amerikanske marked, samt en reduktion af selskabets 


omkostningsbase. 


Overordnet set er omkostningerne reduceret betydeligt i 2016 sammenlignet med 2015. Resultatet i 2015 var 
dog stærkt påvirket af nedskrivninger på produktrettigheder og restruktureringsprogrammet, der blev 
introduceret det pågældende år. Faldet i produktionsomkostningerne skyldes primært, at produktmixet blev 
ændret, mens faldet i salgs-, distributions- og administrationsomkostningerne kan henføres til den reducerede 
medarbejderstab, som følge af restruktureringsprogrammet. Lars Rasmussen oplyste, at forsknings- og 
udviklingsomkostningerne i 2016 også er faldet markant i forhold til 2015. Dette skyldes dog primært de 
fornævnte nedskrivninger, som resulterede i ekstraordinært høje forsknings- og udviklingsomkostninger i 2015. 
Samlet set fører de nævnte forhold til en langt bedre profitabilitet af virksomheden i 2016 sammenlignet med 


2015. 


Lars Rasmussen redegjorde for, at den kraftige forbedring i virksomhedens drift har medført en positiv 
forbedring af den likvide beholdning i 2016 sammenlignet med 2015. Ultimo 2016 havde Lundbeck således en 
likvidbeholdning på DKK 2,2 milliarder selv efter en betydelig reduktion af selskabets gæld. Den forbedrede 
likvide beholdning og reduktionen af den rentebærende gæld betød, at selskabets netto likvidbeholdning blev 
forbedret med ca. DKK 2,5 milliarder fra 2015 til 2016. Netto likvidbeholdningen var således ca. DKK 300 


millioner ultimo 2016 og forventes at stige yderligere for ved udgangen af 2017 at nå DKK 2,5-3 milliarder. 


På trods af den øgede generiske konkurrence for Xenazine og det faktum, at Sabril mister eksklusivitet, 
forventes det, at Lundbeck vil levere en rekord høj omsætning og EBIT i 2017. Fremgangen er endnu engang 


drevet af selskabets nøgleprodukter. 


De finansielle forventninger til 2017 er: 
- Omsætning: DKK 16,3-17,1 milliarder svarende til en vækst på 4 % - 9 % 
- Resultat af primær drift (EBIT): DKK 3,4-3,8 milliarder kroner svarende til en vækst på 48 % - 66 % 


Lars Rasmusen oplyste desuden, som nævnt på sidste års generalforsamling, at Lundbecks direktion og 
bestyrelse har etableret nogle langsigtede finansielle mål for at øge profitabiliteten af virksomheden. Følgende 
mål er blevet fastsat: 

- EBIT margin: 25 % (målet er at øge virksomhedens overskudsgrad) 

- ROIC: 25 % (målet er, at den investerede kapital forrentes tilstrækkeligt) 

- Cash-to-earnings: >90 % (målet er at en stor del af virksomhedens pengestrøm omsættes til 


indtjening) 


EBIT marginen var i 2016 tæt på 15% i 2016 og det forventes, at den stiger til mindst 20 % i 2017. 
Lundbecks direktion og bestyrelse er således meget fortrøstningsfulde i forhold til at nå de finansielle mål for 
2018-2020. Det, der skal bidrage til at øge profitabiliteten de kommende år, er yderligere effekt af 
restruktureringsprogrammet og en ændring af selskabets produktmix, herunder vækst i salget af 


nøgleprodukter med højere marginer. 


Lars Rasmussen oplyste, at Lundbeck endte med at have en positiv netto likvidbeholdning på DKK 326 millioner 
i 2016. Det forventes, at Man vil se en fortsat positiv pengestrøm de kommende år i takt med, at 
profitabiliteten øges. Lundbeck vil derfor forsætte med at reducere selskabets gæld samtidig med, at der 
etableres en cash-reserve svarende til omkring et års pengestrøm. Lundbeck har desuden planlagt at øge 
dividenden fra de nuværende 30-40 % til 60-80 % gældende for regnskabsåret 2017 og fremefter. 
Aktionærerne kan således forvente en højere dividende udbetaling fra og med 2018, såfremt det godkendes af 


generalforsamlingen. 


Lars Rasmussen takkede afslutningsvist for opmærksomheden, og overlod herefter ordet til Jørgen Kjergaard 


Madsen. 


Dirigenten åbnede for debat vedrørende dagsordenens punkt 1 og 2. 


Michael Thøgersen fra Dansk Aktionærforening udtrykte stor tilfredshed med selskabets resultater og ønskede 
at vide, om der var en særlig grund til Kåre Schultz' optimisme for 2017, om det er korrekt forstået, at 
Lundbeck fortsat har fokus på 4 sygdomsområder inden for centralnervesystemet, og om det har betydning for 
Lundbecks fremtidige forskning, at man i dag har kortlagt alle menneskets gener og er i stand til at tolke disse. 
Endelig ønskede Michael Thøgersen at vide, om man har overvejet at sælge Selincro og hvor mange 
medarbejdere der i forbindelse med medarbejderreduktionen stoppede ved naturlig afgang, og hvor mange der 


blev opsagt. 


Kåre Schultz takkede Michael Thøgersen for spørgsmålene og forklarede, at USA er et vigtigt marked for den 
farmaceutiske industri. Det gælder også for Lundbeck, hvor salget på dette marked i 2016 udgjorde omkring 
55% af virksomhedens samlede omsætning. Det, der har drevet væksten, er primært salgsfremgangen for 
Lundbecks nøgleprodukter: Abilify Maintena, Trintellix, Rexulti, Northera og Onfi. Lundbeck er overbeviste om, 


at disse produkter vil fortsætte væksten i USA og er således meget optimistiske i forhold til dette marked. 


Kåre Schultz bekræftede, at det er korrekt, at Lundbeck fokuserer på at udvikle ny og innovativ medicin til 


behandling af patienter med depression, Skizofreni, Parkinson”s sygdom og Alzheimer’s sygdom. 


Kåre Schultz oplyste herefter, at selskabet er klar over, at der indgår mange forskellige gen-varianter, som er 
betydende og at selskabet arbejder både inden for Lundbeck og med forskellige universiteter for at blive 
klogere på, hvordan man bedst kan udnytte den viden. Han oplyste desuden, at man ikke er på et stadie, hvor 


det i den helt nære fremtid vil komme patienter til gavn. 


Endelig oplyste Kåre Schultz, at Lundbeck pt. ikke har intentioner om at frasælge Selincro, og at hovedparten 
af de ca. 1.000 personer, som ikke længere er ansat hos Lundbeck, desværre måtte afskediges. 
Afskedigelserne ramte bredt fra forskning og udvikling til salg og marketing. De ramte ligeledes alle 


medarbejdergrupper dvs. både timelønnede, funktionærer og ledere. 


Aktionær Bjørn Hansen ønskede at få yderligere information om aflønningen af Lundbecks medarbejdere og 
bestyrelse, om EU komite-sagen, om hvor mange patenter Lundbecks Lundbeck aktuelt har og hvorvidt 


forventningerne til det amerikanske marked har ændret sig efter Donald Trumps tiltræden. 


Lars Rasmussen takkede Aktionær Bjørn Hansen for spørgsmålene, og oplyste indledningsvist, at der ikke 
generelt er fastsat et maksimum for, hvor mange aktier bestyrelsesmedlemmer og Lundbecks medarbejdere 
må købe eller sælge på markedet. Lars Rasmussen oplyste herudover, at Lundbecks direktion samt udvalgte 
nøglemedarbejdere er på et årligt incitamentsprogram, som en del af deres aflønning. Bestyrelsen deltager ikke 
i Lundbecks incitamentsprogrammer og får således ikke tildelt aktier. Det er Lundbecks mål at aflønne 


medarbejdere på markedsniveau. 


Lars Rasmussen forklarede, at Lundbeck, som tidligere offentliggjort, blev dømt til at betale en bøde af den 
Europæiske domstol i 2013. Beløbet blev betalt ud af driften og var ikke fradragsberettiget, hvorfor det ikke 
fremgår af skatteregnskabet. Lundbeck er uenig i domstolenes konklusion og har derfor anket dommen i to 


omgange - senest i slutningen af 2016. Den aktuelle sag, der kun vedrører EU, er ikke afsluttet endnu. 


Lars Rasmussen oplyste, at Lundbeck forsøger at beskytte alle selskabets produkter bedst muligt vha. patenter. 
Hovedparten af selskabets nyere produkter er beskyttet i mange år frem for eksempel i Kina, Japan, USA og 
EU. Endelig oplyste Lars Rasmussen, at Lundbeck har en markedsandel i værdi på ca. 1,5 % af det 
amerikanske marked for behandling af hjernesygdomme. Lundbeck regner fortsat med at se solid vækst af 
selskabets nøgleprodukter og forventer ikke, at valget af præsident Donald Trump får indflydelse i den 


forbindelse. 


Ingen yderligere ønskede ordet, og dirigenten konstaterede herefter, at bestyrelsens beretning var taget til 


efterretning, og at årsrapporten for 2016 var godkendt 


Ad. Punkt 3: Beslutning om anvendelse af overskud eller dækning af underskud i henhold til den 
godkendte årsrapport 
Bestyrelsen foreslog, at der for regnskabsåret 2016 udbetales udbytte på 40 % af årets nettoresultat, svarende 


til DKK 2,45 pr. aktie eller et samlet udbytte på DKK 484 millioner. 


Forslaget blev vedtaget. 


Ad. Punkt 4: Valg af bestyrelse 

I henhold til vedtægternes punkt 5.1 er de generalforsamlingsvalgte bestyrelsesmedlemmer på valg hvert år. 
Bestyrelsen foreslog genvalg af Lars Rasmussen, Lene Skole, Jesper Ovesen og Lars Holmqvist. Bestyrelsen 
foreslog desuden nyvalg af Jeremy M. Levin. Terrie Curran stillede ikke op til genvalg. 


Selskabslovens § 120 var iagttaget. 


Lars Rasmussen, Lene Skole, og Jesper Ovesen, Lars Holmqvist og Jeremy M. Levin blev herefter valgt til 


selskabets bestyrelse. 


Bestyrelsen består herefter af: 


Lars Rasmusssen 


- Lene Skole 

- Jesper Ovesen 

- Lars Holmqvist 

- Jeremy M. Levin 

- Jørn Møller Mayntzhusen (medarbejdervalgt) 
- Henrik Sindal Jensen (medarbejdervalgt) 


- Mona Elisabeth Elster (medarbejdervalgt) 


Ad. Punkt 5: Godkendelse af vederlag til bestyrelsen for det indeværende regnskabsår 
Dirigenten fremlagde bestyrelsens forslag om, at bestyrelsens vederlag for indeværende regnskabsår blev 
fastsat som følger: 


- Menige bestyrelsesmedlemmer modtager et grundhonorar på DKK 350.000 (øget fra DKK 300.000) 
- Formanden modtager tre gange grundhonoraret 

- Næstformanden modtager to gange grundhonoraret 

- Menige medlemmer af komitéerne modtager DKK 200.000 i tillæg til grundhonoraret 


-  Formændene for komitéerne modtager DKK 300.000 i tillæg til grundhonoraret 


Ingen ønskede ordet. 


Dirigenten konstaterede, at bestyrelsens forslag om vederlag for 2017 blev godkendt. 


Ad. Punkt 6: Valg af én eller to statsautoriserede revisorer 

I henhold til vedtægternes & 8 var den generalforsamlingsvalgte revision på valg. Bestyrelsen foreslog genvalg 
af Deloitte Statsautoriseret Revisionspartnerselskab i overensstemmelse med revisionsudvalgets (svarende til 
bestyrelsen) indstilling. Revisionsudvalget er ikke blevet påvirket af tredjeparter og har ikke været underlagt 
nogen aftale med en tredjepart, som begrænser generalforsamlingens valg til visse revisorer eller 


revisionsfirmaer. 


Dirigenten redegjorde for bestyrelsens forslag, der blev vedtaget. 


Ad. Punkt 7.1 
Dirigenten fremlagde og gennemgik bestyrelsens forslag om at bemyndige bestyrelsen til at lade selskabet 


erhverve egne aktier. 


Forslaget blev vedtaget. 


Ad. Punkt 7.2 
Dirigenten gennemgik bestyrelsens forslag om at bemyndige dirigenten til at foretage ændringer i og tilføjelser 
til det på generalforsamlingen vedtagne samt bemyndige dirigenten til at anmelde beslutninger til 


Erhvervsstyrelsen. 

Forslaget blev vedtaget. 

Ad. Punkt 8: Eventuelt 

Aktionær Bjørn Hansen spurgte til omkostningerne på EU komite-sagen, hvortil Lars Rasmussen oplyste, at 
advokatomkostningerne pr. år er et encifret million beløb i danske kroner. 

Aktionær Kjeld Beyer fremhævede, at han er imod de store aktieprogrammer, og at han hellere så, at man 
giver medarbejderne bonusser. Lars Rasmussen forklarede, at Lundbecks aktieprogrammer og bonusser er 


struktureret på den måde, som selskabets ledelse vurderer er det bedste for selskabet og dets aktionærer. 


Dirigenten konstaterede herefter, at dagsordenen var udtømt og gav ordet til bestyrelsens formand. Lars 


Rasmussen takkede for fremmødet til årets generalforsamling og afsluttede generalforsamlingen. 


Generalforsamlingen blev hævet kl. 11.00. 


Jørgen Kjergaard Madsen 
Dirigent 


